เรื่องร้องเรียน: ขอให้มีการจัดเจ้าหน้าที่กวาดขยะ เข้ามาทำความสะอาดในซอยเฉลิมพระเกียรติร.9 ซอยที่ 23 เนื่องจากมีคนจำนวนหนึ่งได้นำขยะทั้งชิ้นเล็กและใหญ่มาทิ้งเป็นประจำ รวมทั้งผู้ที่มาจอดรถในซอยดังกล่าวก็ได้ทิ้งขวดน้ำ  ข้าวกล่อง ถุงพลาสติก แก้วน้ำ ก้นบุหรี่ และอื่นๆ ไว้ที่ข้างถนนอยู่เป็นประจำ ทำให้ขยะปลิวลงไปอุดตันท่อระบายน้ำ ทำให้เกิดปัญหาน้ำท่วม
การดำเนินการของเจ้าหน้าที่: สำนักงานเขตประเวศ โดยฝ่ายรักษาความสะอาดฯ ได้ดำเนินการเรียบร้อย วันที่ 28 กันยายน 2566 ตามภาพถ่ายที่แนบ
ความเห็นของผู้แจ้ง: ขอบคุณมากค่ะ ถ้าทุกคนมีจิตสำนึกต่อส่วนรวม ไม่ทิ้งขยะบนถนนสาธารณะก็คงจะดีกว่านี้ อยากให้ทางกทม.ทำโครงการตาวิเศษ รณรงค์ไม่ให้คนทิ้งขยะ
พื้นที่: แขวงหนองบอน เขตประเวศ กรุงเทพมหานคร